Zik-nni ttektilin awren deg uxxam mačči am tura, tura lemtel ma tesɛiḍ tameɣra niɣ lḥerk ad twaliḍ ma ad tektileḍ rrabɛa (tettawi rebɛa kilu) ma ad tektileḍ ssatta tmanya kilu, ma ad tektileḍ tamizurt rebɛa rrabɛat, tamizurt rebɛa n yimuren rrabɛa amur, mi ara ad tekreḍ ad tfetleḍ, zik-nni d timɣarin ad am-d-iɛemren taqaɛrunt ad tt-teggeḍ neɣ ad tt-tfetleḍ umbeɛed ha taqeɛrunt-nni ad am-tessuffeɣ tlata teqrisin , ha rebɛa , ha snat. Ma yella d seksu am-dtɛemmer temɣart-nni ama taqeɛrunt ama aqeɛrur, tella tella tqeɛrurt yella uqeɛrur d ameqqran .ma d iḥbuben uraw, neɣ takummict, akemmic. Ma ara srewten ama d irden ama d timẓin ama d lḥemmeẓ ad t-id-ktilen akk din, ad d-inin aṣaɛi (tlata n tmizurin), nnefṣ uṣaɛi d tamizurt akked ssatta akka zik-nni i nettektili, tura d kilu ruḥ ad d-tawiḍ ɛecra kilu xemsa kilu kulci s kilu kulci deg usaci .